NaiveNeuron/SloPal huggingface dataset:
Petrák, Ľubomír, poslanec NR SR (2016-06-14):
Ďakujem pekne za slovo. Myslím, že je to debata, o ktorej by sa, ktorá by sa dala ako aj viac natiahnuť do šírky, ale zareagujem na, na niektoré veci. Prvá, je to neférové riešenie voči ostatným. Svojím spôsobom sa dá súhlasiť, že niekto by to mohol vnímať ako neférové riešenie voči plnoorganizovaným školám, lebo oni majú nižší normatív, ako majú málotriedky. Ale ak si postavíme otázku tak, že ak zahrnieme do toho dopravné náklady, ak zahrnieme do toho nákup techniky, teda tých autobusov, ak zahrnieme plat šoféra, ak zahrnieme všetky ostatné veci, koľko na tom vôbec ušetríme. Ak si odpočítate tieto všetky náklady, ktoré sú s tým nevyhnutne spojené, tak zrazu zistíte, že tie úspory sú nula celá niekoľko percenta. A teraz sa pýtam úplne prirodzenú otázku. Aké budú politické škody z toho, že budeme zatvárať školy maďarské, rusínske, iných národnostných menšín na Slovensku a budeme aj doma, aj v zahraničí označovaní za kultúrnych barbarov? Ja tvrdím, že politické škody z takéhoto konania sú ďaleko vyššie a treba sa im vyhnúť.
Laššáková, Jana, podpredsedníčka NR SR (2014-12-04):
Ďakujem pekne, pán navrhovateľ, zaujmite miesto určené pre navrhovateľov. A teraz dávam slovo spravodajcovi, ktorého určil navrhnutý gestorský výbor pre sociálne veci, poslancovi Milanovi Halúzovi. Nech sa páči, pán spravodajca.
Číž, Miroslav, podpredseda NR SR (2015-03-25):
Ďakujem. S faktickou poznámkou pán poslanec Mičovský. Uzatváram možnosť prihlásiť sa s faktickou poznámkou. Slovo má pán poslanec Mičovský.
Viskupič, Marián, poslanec NR SR (2024-06-13):
Ďakujem pekne za slovo, pán predsedajúci. No tak keď ma kolega spomenul, tak sa tak patrí sa teda tiež k tomu prihlásiť. No, poviem takto, že začal by som tým, že nehovorme o almužných. Áno, je to možnože, v úvodzovkách, že len 18 mil., ale i keď je to, samozrejme, malá suma oproti sume priamych platieb, hej, pre pôdohospodárov, tak akože stále je to kopa peňazí, hej, aby sme len to vnímali. Ale ďalšia vec, ďalšia vec je to, že chcem tak nejak poukázať na to, že ono tá Únia je napríklad aj teraz fajn, lebo ako rešpektujem túto formu pomoci, ale teda je jasné, že Únia nám povedala, že dočasne, už len do konca tohto roka aj pre pôdohospodárov a už vôbec nie pre potravinárov pre druhý polrok, takže trošku nás tak akoby upratala, poviem to, a som, som tomu rád. A aj preto, a kolega to spomenul, že bolo by veľmi nezmyselné vlastne presne na jednej strane výrobcom sladených nápojov teda preplácať nejaké, nejaké odvody a zároveň teda zdaňovať ich výrobky daňou zo sladených nápojov. Takže aj toto sa vlastne takto nejak trošku akoby upratalo. A už len zároveň, áno, potvrdím, že pravdepodobne asi bude SaS-ka jediná strana, ktorá bude hlasovať proti zavedeniu dane zo sladených nápojov a teda stojím si za tým, že je to nezmyselná a zbytočná daň a mal by štát šetriť na sebe a nie pýtať si ďalšie a ďalšie peniaze od občanov. Ak som spravil aj ja taký exkurz, pani Vaľová, trošku mimo tému, ďakujem pekne. (Reakcia poslankyne Vaľovej.)
Hort, Milan, podpredseda NR SR (2011-12-01):
Vyhlasujem rozpravu za skončenú. Pýtam sa navrhovateľa, či chce reagovať? Nech sa páči.
Blaha, Ľuboš, podpredseda NR SR (2024-01-09):
Pán poslanec Marián Čaučík. (Krátka pauza.)
Kolesík, Andrej, poslanec NR SR (2015-06-17):
Ďakujem, pán predseda. V rozprave nevystúpil žiaden z poslancov, pán predseda, dajte, prosím, hlasovať o uznesení Národnej rady, ktoré tvorí prílohu spoločnej správy. Predpokladám, že nie je potrebné, aby som ho čítal.
P. Paška, predseda NR SR: (2010-02-10):
Pán poslanec Jozef Mikuš uvedie teraz v prvom čítaní hlasovanie o návrhu poslancov Národnej rady Slovenskej republiky Ivana Štefanca a Ivana Mikloša na vydanie zákona, ktorým sa mení zákon č. 98/2004 Z. z. o spotrebnej dani z minerálneho oleja v znení neskorších predpisov . Je to tlač 1439.
Kamenický, Ladislav, poslanec NR SR (2013-09-03):
Ďakujem. Vážená pani predsedajúca, vážený pán minister, vážení páni poslanci, pani poslankyne, dovoľte mi, aby som v zmysle zákona Národnej rady č. 350/1996 Z. z. o rokovacom poriadku vystúpil k vládnemu návrhu zákona, ktorým sa mení a dopĺňa zákon č. 431 o účtovníctve v znení neskorších predpisov a ktorým sa menia a dopĺňajú niektoré zákony (tlač 666), ako spravodajca výboru pre financie a rozpočet. Uvedený návrh bol doručený poslancom Národnej rady v stanovenej lehote, čím boli splnené podmienky určené v § 72 ods. 1 zákona Národnej rady o rokovacom poriadku, t. j. doručenie návrhu najmenej 15 dní pred schôdzou Národnej rady, na ktorej sa uskutoční jeho prvé čítanie. Predseda Národnej rady Slovenskej republiky posúdil uvedený návrh podľa § 70 ods. 1 zákona Národnej rady o rokovacom poriadku a podľa legislatívnych pravidiel ho zaradil na rokovanie 23. schôdze. Ako spravodajca v prvom čítaním si osvojujem stanovisko, že predmetný návrh spĺňa po formálno-právnej stránke všetky náležitosti návrhu zákona uvedené v § 67 a 68 zákona Národnej rady o rokovacom poriadku, ako i náležitosti určené v legislatívnych pravidlách. Z hľadiska vecného zastávam stanovisko, že predložený návrh zákona rieši závažnú problematiku a je zrejmý aj jej účel. Všeobecná časť dôvodovej správy obsahuje informáciu o jeho ciele a že je v súlade s Ústavou Slovenskej republiky a ostatnými všeobecne záväznými právnymi predpismi, ako aj medzinárodnými zmluvami, ktorými je Slovenská republika viazaná. Jej osobitná časť obsahuje odôvodnenie jednotlivých ustanovení návrhu. Po rozprave odporučím, aby 1. podľa § 73 ods. 3 písm. c) zákona o rokovacom poriadku Národná rada uvedený návrh zákona prerokovala v druhom čítaní, 2. v súlade s rozhodnutím predsedu Národnej rady č. 640 z 19. augusta 2013 a podľa § 71 zákona o rokovacom poriadku návrh zákona prerokovali výbory: výbor pre financie a rozpočet, ústavnoprávny výbor, výbor pre hospodárske záležitosti. Za gestorský výbor navrhujem Výbor Národnej rady pre financie a rozpočet. Zároveň odporúčam, aby výbory uvedený návrh prerokovali do 30 dní a gestorský výbor do 32 dní od jeho prerokovania v prvom čítaní na schôdzi Národnej rady. Pani predsedajúca, prosím, otvorte rozpravu k uvedenému návrhu zákona. Ďakujem.
M. Číž, podpredseda NR SR: (2007-12-11):
(Hlasovanie.) Prítomných 145 poslancov, za návrh 63 poslancov, proti 70 poslancov, zdržalo sa 12 poslancov. Konštatujem, že tento návrh sme neschválili.
Puci, Róbert, poslanec NR SR (2019-02-05):
Pán predseda, keďže sme hlasovali o pozmeňujúcich návrhoch zo spoločnej správy a pozmeňujúcom návrhu, ktorý odznel v rozprave, a mám splnomocnenie gestorského výboru, odporúčam hlasovať o tom, že predložený návrh zákona prerokujeme v treťom čítaní ihneď.
Pavol Paška, predseda NR SR (2013-03-19):
(Hlasovanie.) 134 prítomných, 84 za, 49 sa zdržalo, 1 nehlasoval. Návrh sme schválili.
P. Paška, predseda NR SR: (2010-02-09):
(Hlasovanie.) 137 prítomných, 131 za, 5 sa zdržali, 1 nehlasoval. Návrh uznesenia sme schválili. Pán poslanec Líška uvedie v prvom čítaní hlasovanie o návrhu poslanca Jozefa Ďuračku na vydanie zákona č. 18/1996 Z. z. o cenách. Je to tlač 1394.
Grendel, Gábor, podpredseda NR SR (2021-11-02):
Prezentujme sa a hlasujme. (Hlasovanie.) Prítomných 127 poslancov, za 88, proti 3, zdržalo sa 36, hlasovali všetci prítomní. Konštatujem, že sme schválili vládny návrh novely zákona o bankách. Pokračovať budeme hlasovaním o bode 84 schváleného programu, ktorým je druhé čítanie o vládnom návrhu zákona, ktorým sa mení a dopĺňa zákon č. 35/2019 o finančnej správe (tlač 621). Spoločným spravodajcom je člen výboru pre financie a rozpočet pán poslanec Tomáš Lehotský. Prosím ho, aby uvádzal hlasovanie. (Hlasovanie o vládnom návrhu zákona, ktorým sa mení a dopĺňa zákon č. 35/2019 Z. z. o finančnej správe a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 621.)
V. Novotný, poslanec: (2007-05-17):
Trošku nerozumiem tomu útočnému tónu, ktorý ste vo vašom vystúpení zaujali. Viete, lieková turistika je neduh, ktorý vládne v zdravotníctve, ako počúvam z vašich slov, aj medzi veterinárnymi lekármi. Len vaša vláda veľmi často rozpráva o tom, ako chcete zvyšovať platy lekárom, ako sú lekári zle zaplatení, akú majú zlú situáciu a vážnu situáciu, ale keď stretnete skupinu lekárov na ostrove Kuba vo Varadere, tak ste z toho zrazu nejako mimo, ako sa tam mohli dostať a kto im to mohol zaplatiť, lebo určite by za svoje peniaze do Varadera nešli. No tak viete, pán poslanec, vám kto zaplatil tú cestu do Varadera?  A chcem sa spýtať do budúcna, máte predstavu, že miesto veterinárnych lekárov stretnete vo Varadere skupinu farmárov, ktorí tam pôjdu z peňazí farmaceutických firiem. Čiže, nie celkom dobre tomu rozumiem. A nerozumiem ani tomu záveru. Ja vystúpim, samozrejme, v rozprave ústne prihlásených, kde budem vysvetľovať moju pohnútku. Nemyslím si, že liek ako tovar špeciálneho určenia patrí do rúk nepovolaným osobám a o tom ma nikdy nepresvedčíte, lebo som vyštudoval lekársku fakultu a viem, že liek je aj zbraň a môže byť aj jedom, ktorý zabíja v rukách nepovolaných osôb. Takisto s nábojmi a puškami nemôže len tak voľne hocikto narábať a ísť si ich zakúpiť do veľkoskladu, ale musí mať zbrojný preukaz a musí to kúpiť v špecializovanom obchode. Takže, ja rozumiem vašej pohnútke, opakujem, je čistá a úprimná, ale to riešenie nie je optimálne. Ale poďme o tom diskutovať, ale naozaj diskutovať odborne a nie invektívami. Ďakujem pekne.
Danko, Andrej, predseda NR SR (2019-10-15):
Vážené panie poslankyne, vážení páni poslanci, poprosím o kľud v sále. Pánov poslancov zo Slobody a Solidarity tak isto. Takže nasleduje návrh na aktualizáciu vojenského zastúpenia Slovenskej republiky pri orgánoch a vo vojenských štruktúrach NATO a EÚ a vyslania príslušníkov ozbrojených síl Slovenskej republiky do tohto vojenského zastúpenia. Návrh má tlač 1666 a spoločná správa výborov má tlač 1666a. Návrh uvedie minister obrany Slovenskej republiky Peter Gajdoš, prosím ho, aby sa ujal slova.
P. Paška, predseda NR SR: (2009-06-19):
(Hlasovanie.) 143 prítomných, 6 za, 68 proti, 69 sa zdržalo. Tento bod sme neschválili.
Grendel, Gábor, podpredseda NR SR (2021-05-05):
Pani poslankyňa Kozelová.
Šeliga, Juraj, podpredseda NR SR (2020-05-14):
Ďakujem. Pán poslanec Dostál.
Paška, Pavol, predseda NR SR (2013-02-07):
Najprv o uznesení.
Kéry, Marián, poslanec NR SR (2022-04-28):
Ďakujem za slovo, pán predsedajúci. Pán podpredseda Národnej rady, chcem ti poďakovať za tvoje veľmi vecné a kultivované vystúpenie, v ktorom si použil veľké množstvo faktov a argumentov, a som rád, že si sa vo svojom vystúpení venoval aj tomu, čo predviedla vo svojom vystúpení predsedníčka poslaneckého klubu SaS pani Zemanová, ktorá sa dopustila viacerých omylov, na ktoré si správne poukázal. Dávala sa tu do polohy odborníčky na trestné právo a poslaneckú imunitu, a to si ani pani Zemanová nevšimla, že poslanecká imunita, či už trestnoprávna, alebo priestupková, bola už dávno zrušená. Pán podpredseda, veľmi správne si zdôraznil aj fakt, že ani Robert Fico, ani náš poslanecký klub nemáme problém s tým, aby sa vyšetrovalo, ale s čím problém máme, je ohýbanie trestného práva, dokonca zneužívanie trestného práva v politickom súboji. Veď Robert Fico si len vykonával svoju povinnosť ako líder opozičnej politickej strany tým, že veľmi často poukazoval na chyby, zlyhania a rôznu manipuláciu v tejto vládnej koalícii, a za to má byť väzobne stíhaný? Alebo absolútne neobstojí ani skutočnosť, ktorú používajú viacerí poslanci vládnej koalície, že väzobné stíhanie má byť preto, aby neovplyvňoval svedkov. A s kým by sa mal stretávať Robert Fico, s Andrejom Kiskom, bývalým prezidentom, alebo s pánom Makóom, Slobodníkom či nebodaj Zuzanou Wienk? Veď toto je trápne a smiešne!
Bugár, Béla, podpredseda NR SR (2010-10-21):
Vážené panie poslankyne, vážení páni poslanci, budeme pokračovať v rokovaní. Takže, žiadam vás, aby ste si zaujali svoje miesta, zároveň aj členov vlády, lebo budú nasledovať jednak písomné odpovede členov vlády na interpelácie a potom bod interpelácia poslancov. Páni poslanci, nechcem vás, menovite, pán poslanec Matovič. Pán poslanec. Takže nasledujú písomné odpovede členov vlády Slovenskej republiky na interpelácie poslancov písomne podaných do 14. septembra 2010, tlač 68. Otváram rozpravu. Konštatujem, že písomne sa do rozpravy k tomuto bodu nikto neprihlásil, preto sa pýtam, či sa hlási niekto ústne do rozpravy? Pán poslanec Vážny. Končím možnosť sa prihlásiť do rozpravy. Pán poslanec, nech sa páči. Pán poslanec, nech sa páči. Musíte prísť sem a samozrejme, bol by som rád, keby ste vo svojom vystúpení uviedli aj číslo, pod ktorým sa odpoveď člena vlády v tlači 68 nachádza, aby sme to mohli uviesť počas hlasovania.
Paška, Pavol, predseda NR SR (2013-05-15):
(Hlasovanie.) 145 prítomných, 97 bolo za, 48 sa zdržalo. Sme v treťom čítaní . Otváram rozpravu. Nie je o ňu záujem. Vyhlasujem ju za skončenú.
Sárközy, Irén, poslankyňa NR SR (2018-06-20):
Ďakujem, ďakujem. Pán predsedajúci, prosím, dajte hlasovať o tom, že Národná rada uzniesla v súlade s § 73 ods. 3 zákona o rokovacom poriadku prerokovať predložený návrh zákona v druhom čítaní.
S. Janiš, poslanec: (2008-01-21):
A zacitujem ešte jeden citát, výrok predsedu vlády o strate pamäti: „Priznám sa, že som uťahaný ako pes, ale bol by som tu býval sedel do samého konca, v Národnej rade Slovenskej republiky. Jednoducho ušli ako malé deti z parlamentu.“ Toto povedal po decembrovej schôdzi predseda vlády Robert Fico. Koho má na mysli? Strata pamäti. Koho má na mysli pán predseda vlády, keď lavice SMER-u sú dnes prázdne? Mám si to vysvetliť tak, že poslanci SMER-u sú v krčme, ako to povedal podpredseda vlády pán Čaplovič v sobotu v Slovenskom rozhlase v Sobotných dialógoch, aby poslanci nesedeli v krčme? Ktorí sú to dnes poslanci v krčme, pán podpredseda vlády?
Laššáková, Jana, podpredsedníčka NR SR (2013-06-17):
Nech sa páči, pán poslanec Martvoň, máte slovo.
Vášáryová, Magdaléna, poslankyňa NR SR (2014-11-10):
Ďakujem veľmi pekne. Je mi veľmi ľúto, a teraz mi je to ešte viacej ľúto, že husi zagágali. Ale prečo, preboha, ja som nikoho osobne neosočila. Na rozdiel od toho, že som si zistila, že napríklad herečka je dnes nadávka, absolútna nadávka. Poviem kolegyniam, aby vedeli, že v SMER-e je herečka nadávka. Ale ja som predsa nikoho z vás neobvinila. Ja som len povedala, že tá bírešská mentalita, ktorá znamená kradnúť všetko okolo seba, čo sa dá, tá teraz začína prevažovať. Ale, prosím vás, ja som vás nechcela ponížiť tým, že vy teraz začnete hovoriť, že vy nie ste z bírešskej rodiny. Mňa nezaujíma, z akej ste rodiny. Vy máte presne taký istý mandát ako ja sedieť v parlamente, to je všetko, čo ma zaujíma, a ja vás rešpektujem ako kolegov. Ale ja som pomenovala situáciu, v ktorej sme sa ocitli. A my musíme z tejto situácie von, pretože táto situácia nás zničí, táto situácia zmení túto republiku na korisť, na korisť. A keď bude vnútorná korisť, tak natoľko som odborníčkou na zahraničnú politiku, že potom sa stane vonkajšou korisťou. A nemyslíte si, že keď sme teraz v Európskej únii a v NATO, že i táto situácia sa nemôže zmeniť a že toto je už navždy. Toto nie je navždy, toto je súboj každý deň o našu normálnu, bezpečnú budúcnosť slušných ľudí. Tu predsa ide o to, aby sme zostali slušným štátom. Alebo nie?
Ľ. Vážny, poslanec: (2003-09-17):
Z. Martináková, podpredsedníčka NR SR: Prosím, hlasujeme o tomto návrhu. (Hlasovanie.) Prítomných 124 poslancov, za návrh hlasovalo 109, proti 8, zdržalo sa 7 poslancov. Návrh sme schválili. Ďakujem, pán poslanec. Prosím pani poslankyňu Demeterovú z výboru pre sociálne veci a bývanie, aby uviedla hlasovanie o vládnom návrhu zákona o Štátnom fonde rozvoja bývania (tlač 360). M. Demeterová, poslankyňa: Vážená pani predsedajúca, keďže v rozprave k predmetnému návrhu zákona nevystúpil ani jeden poslanec, prosím, aby ste dali hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona Národnej rady Slovenskej republiky o rokovacom poriadku v znení neskorších predpisov prerokovať predložený návrh zákona v druhom čítaní. Z. Martináková, podpredsedníčka NR SR: Prosím, hlasujeme o tomto návrhu, o postúpení návrhu zákona do druhého čítania. (Hlasovanie.) Prítomných 121 poslancov, za návrh hlasovalo 103, proti 12 poslancov, zdržali sa 4, nehlasovali 2. Návrh zákona do druhého čítania sme schválili. Pokračujte, prosím, pani poslankyňa. M. Demeterová, poslankyňa: Súčasne odporúčam v zmysle § 74 ods. 1 zákona o rokovacom poriadku v znení neskorších predpisov v súlade s rozhodnutím predsedu Národnej rady Slovenskej republiky z 25. augusta 2003 prideliť návrh zákona na prerokovanie ústavnoprávnemu výboru, Výboru Národnej rady pre financie, rozpočet a menu, Výboru Národnej rady Slovenskej republiky pre hospodárstvo, privatizáciu a podnikanie, Výboru Národnej rady Slovenskej republiky pre sociálne veci a bývanie. Za gestorský výbor navrhujem v súlade s citovaným rozhodnutím predsedu Národnej rady Slovenskej republiky Výbor Národnej rady Slovenskej republiky pre sociálne veci a bývanie. Súčasne navrhujem, aby výbory, ktorým bol uvedený návrh pridelený, ho prerokovali v lehote do 30 dní a gestorský výbor do 31 dní od jeho prerokovania v prvom čítaní na schôdzi Národnej rady Slovenskej republiky. Z. Martináková, podpredsedníčka NR SR: Prosím, hlasujeme o tomto návrhu. (Hlasovanie.) Prítomných 127 poslancov, za návrh hlasovalo 118, proti 3, zdržalo sa 6 poslancov. Návrh sme schválili. Ďakujem, pani poslankyňa. Prosím pána poslanca z výboru pre hospodárstvo, privatizáciu a podnikanie Stanislava Janiša, aby uvádzal hlasovanie o vládnom návrhu zákona, ktorým sa mení a dopĺňa zákon Slovenskej národnej rady č. 138/1992 Zb. o autorizovaných architektoch a autorizovaných stavebných inžinieroch v znení neskorších predpisov (tlač 365).
I. Štefanec, poslanec: (2008-11-26):
Preto som predložil tento návrh a cením si podporu každého poslanca, ktorý sa k nemu pridá, pretože každý, kto ho podporí, vlastne vyjadrí záujem a podporu tým, ktorí si zodpovedne šetria na svoju budúcnosť. Vôbec, keď hovoríme o druhom pilieri, tak ma mrzí, že vláda sa snaží nabúrať systém, ktorý funguje, myslím tým druhý pilier, ale nerieši to, čo nefunguje, a to je predovšetkým prvý pilier. Ja som viackrát aj v minulosti zaznamenal ústretové návrhy pána poslanca Haleckého, ktoré si takisto vážim a nemyslím si, že keď doteraz niekoľkokrát ústavný zákon neprešiel na ochranu starobných dôchodkov, že tak nemôže byť v budúcnosti. My sme takémuto jednaniu a takýmto zákonom vždy otvorený, a pokiaľ bude návrh na túto tému aj zo strany koalície, samozrejme, veľmi radi ho podporíme. Pripomínam, že už dvakrát sme počas tohto volebného obdobia takýto návrh predložili. A vieme, že zavedenie druhého piliera pomáha riešiť situáciu, ktorá je spojená s demografickým vývojom. Zatiaľ, bohužiaľ, okrem týchto útokov nevidíme žiadny iný návrh a aj návrh štátneho rozpočtu je len útokom proti druhému pilieru a ľuďom v ňom. (Prerušenie vystúpenia časomierou.)
Sulík, Richard, predseda NR SR (2011-09-14):
Pán poslanec Kondrót.
Laurenčík, Milan, podpredseda NR SR (2021-09-29):
Poprosím, pán poslanec Baránik! (Reakcia z pléna.)
Paška Pavol, predseda NR SR (2014-10-21):
Vážené pani poslankyne, vážení páni poslanci, budeme pokračovať v prerušenej rozprave. Pani poslankyňa Horváthová nedokončila svoje vystúpenie. Poprosím vás, kolegyne, kolegovia, budeme pokračovať v rozprave. (Zaznievanie gongu.)
P. Hrušovský, predseda NR SR: (2004-05-19):
(Hlasovanie.) 136 prítomných, za hlasovalo 98, proti boli 11, zdržalo sa 25, nehlasovali 2. Bod 3 zo spoločnej správy sme schválili. Teraz budeme hlasovať o bode 65. M. Abelovský, poslanec: S návrhom gestorského výboru schváliť.
Brixi, Otto, poslanec NR SR (2015-06-30):
Ďakujem pekne, pani predsedajúca. Ctené kolegyne, kolegovia, pán minister, vzhľadom k tomu, že sa rozmohli na Slovensku praktiky, ktoré naďalej súvisia s aktivitami tzv. šmejdov, teda skupín, ktoré okrádajú a zneužívajú dôveryhodnosť sociálne slabších a starších ľudí, rozhodli sme sa s pánom poslancom Martvoňom predniesť nasledujúci pozmeňujúci návrh, ktorý by takéto praktiky týchto skupín obyvateľstva eliminoval a ktorý by naďalej zákon o podomovom a zásielkovom predaji nejakým spôsobom precizoval tak, aby ho nebolo možné obchádzať. Takže pozmeňovací návrh Otta Brixiho a Antona Martvoňa znie: Za čl. II zákona o hospodárskej mobilizácii sa vkladá nový čl. III, ktorý znie: Zákon č. 102/2014 Z. z. o ochrane spotrebiteľa pri podomovom predaji alebo poskytovaní služieb na základe zmluvy uzavretej na diaľku alebo zmluvy uzavretej mimo prevádzkových priestorov predávajúceho a o zmene a doplnení niektorých zákonov v znení zákona č. 151/2004 Z. z. sa dopĺňa takto: V § 2 ods. 6 sa na konci pripája veta, ktorá znie: „Na účely tohto zákona sa za prevádzkareň nepovažujú prevádzkové priestory využívané predávajúcimi a organizátormi predajných akcií na organizovanie a uskutočňovanie jednorazových predajných alebo prezentačných obchodných aktivít.“ Doterajší čl. II sa označuje ako čl. III s tým, že v súvislosti s uvedenou zmenou sa v čistopise schváleného návrhu zákona vykoná legislatívno-technická zmena názvu zákona. Samotné odôvodnenie. Existujúca právna úprava v prípade jednorazových predajných a prezentačných akcií spôsobuje, že ich organizátori a predajcovia majú možnosť obchádzať zákon, najmä ustanovením a ustanoveniami slúžiacimi k ochrane spotrebiteľa. Návrh pozmeňujúceho a doplňujúceho zákona má za cieľ predchádzať nekalým praktikám zo strany obchodníkov, ktorí zakladajú prevádzkarne tzv. ad hoc s cieľom sťažiť spotrebiteľovi uplatnenie jeho práv a následný výkon kontroly zo strany Slovenskej obchodnej inšpekcie. Je potrebné vymedziť, že novými prevádzkovými priestormi, aj keď sú v sídle ich firiem, na účely zákona o ochrane spotrebiteľa nie sú priestory využívané predávajúcimi na organizovanie a uskutočňovanie jednorazových predajných akcií. Ak sa spotrebiteľ dostaví do týchto dočasných priestorov na pozvánku a zakúpi tovar, nevzťahuje sa naň ochrana spotrebiteľa poskytovaná zákonom. Čiže aby som to vysvetlil nejako v krátkosti. Stávalo sa to, že títo šmejdi a skupiny spoločností, ktoré sa zaoberali nekalo-súťažnými a nekalo-obchodnými praktikami, si zriaďovali tzv. ad hoc prevádzky na hodinku-dve, kedy nebolo možné zo strany Slovenskej obchodnej inšpekcie flexibilne reagovať na kontrolu týchto prevádzok a na kontrolu toho, čo sa v týchto priestoroch deje, čím chceme, samozrejme, takýmto zákonom, takýmto konaniam predísť a naďalej zabezpečiť to, že títo tzv. šmejdi a tieto spoločnosti budú môcť hlásiť a budú musieť hlásiť organizovanie takýchto akcií v dostatočnom predstihu, tak aby bol štát schopný reagovať, aby ľudia mali možnosť v dostatočnej miere sa oboznámiť s tým, čo sa na akcii bude predávať, ako sa bude predávať a za akých podmienok. Ďakujem pekne.
Verešová, Anna, poslankyňa NR SR (2019-12-03):
Kolegyňa Janka, interrupcie považujem v istom zmysle za tragický čin. Za tragický čin. Vieš, kto to povedal? To povedala pani prezidentka Čaputová v auguste v tomto roku. A povedala to správne, pretože my ženy si zasluhujeme, aby sme dostali všetky informácie. To je dokonca aj základné ľudské právo na informácie. V podstate si vybehla na predkladateľov úplne rovnako, ako keby nič, nič neurobili práve týmto pozmeňujúcim návrhom. Minule ste ich v podstate bičovali za ultrazvukové vyšetrenie a teraz urobili ústupok a naozaj, naozaj to odtiaľ vyhodili, hoci vy, hoci prebehli odborné debaty lekárov aj v televízii, aj v rádiu, a veru, boli aj také, aj onaké. Takže v takých vášňach si vystúpila, ale bolo by najvyšší čas, aby táto debata naozaj už odišla z tej emočnej a vášnivej atmosféry do vecnej a odbornej. A vystúpili lekári, ktorí obhájili Dopplerove vyšetrenie. Ale chcem ti hlavne povedať, že ty si tak vášnivo vystupovala tu mnohokrát aj za prospech ochrany a lepšej starostlivosti o zvieratá. No a ja by som bola rada, aby sme, tu zaznelo, že aj ľudský plod nie je vec, lebo veľakrát si hlasovala a obhajovala zvieratá. A ja by som bola rada, aby tento parlament urobil niečo konečne v prospech počatých detí, ľudských plodov.
Kažimír, Peter, podpredseda vlády a minister financií SR (2012-07-25):
Ďakujem, pani podpredsedníčka. Ja chcem iba potvrdiť slová pána poslanca Beblavého, že tak, ako sme sa boli dohodli, prebehli rokovania na pôde ministerstva financií s príslušnými, vecne príslušnými sekciami rezortu financií, tak isto aj v kontakte s ľuďmi z bankovej asociácie. To znamená, snažili sme sa priblížiť návrhy a videnia pána poslanca Beblavého realite z hľadiska ich vykonateľnosti a z hľadiska kompetencií a zodpovednosti rezortu financií v oblasti zodpovednosti za ochranu spotrebiteľa na finančnom trhu. Podporujeme, ako predkladateľ podporujem pozmeňovacie návrhy, ktoré predniesol pán poslanec Beblavý, a zároveň chcem povedať, že to je presne príklad, kde nie je dôvod hľadať koalično-opozičné alebo vládno-opozičné rozdiely, pretože téma ochrany spotrebiteľa na finančnom trhu, téma finančnej gramotnosti a celoživotného vzdelávania a boja s tým, čomu sa hovorí asymetria v informáciách medzi klientom a tým, ktorý poskytuje finančné služby, to všetko, je to proste beh na dlhé trate s významnými efektmi na konkrétne životy ľudí z pohľadu povedzme bezhlavého poberania, ponúkania a prezentovania, pretláčania v reklame. Máme proste obrovské, máme za sebou skúsenosti s nebankovými subjektmi. Táto krajina bola mnohokrát, mnohokrát skúšaná z toho, čo si všetko môžu tí, ktorí poskytujú finančné služby, voči ľuďom dovoliť. Často to je neférový súboj. Štát má veľmi delikátnu úlohu regulátora z pohľadu, z pohľadu tvorby legislatívy a vytvárania podmienok na prácu skutočného regulátora, ktorým je Národná banka Slovenska. Ja tu chcem na tomto mieste iba potvrdiť snahu pokračovať v tendenciách prípravy, prípravy zákona o systémovom a inštitucionálnom zakotvení ochrany spotrebiteľa na finančnom trhu. Pretože mnohí ľudia to možno nevedia, možno to ani poslanci, vy neviete, ale v tejto krajine neexistuje inštitúcia, ktorá by bola z hľadiska jasnej kompetencie zodpovedná za práva spotrebiteľa. Čiže oznamujem vám, že máme ambíciu pokračovať v prácach, ktoré už začali a ťahajú sa proste cez niekoľko, niekoľko vlád, a buď tú kompetenciu definitívne odovzdať Národnej banke Slovenska, ktorá sa ale bude musieť vysporiadať s tým svojím, ako hovorím, efektom Dr. Jekyll, Mr. Hyde, pretože regulátor má primárne a prirodzene záujem na finančnej stabilite finančného sektora a tým pádom ho zaujíma ziskovosť. A ak to teda Národná banka Slovenska dokáže, tak by dostala aj kompetenciu ochrany spotrebiteľa na trhu, kde by proste musela mať úplne iný prístup z hľadiska vnímania fungovania bánk, poisťovní, podielových fondov, správcovských spoločností, aby na Slovensku vzniklo miesto, kde sa naozaj môže, bude môcť občan, spotrebiteľ dovolať nespravodlivosti, nejakej skrivodlivosti, a aby sme aj všetci spolu pracovali na tom, čomu sa hovorí finančná gramotnosť, a aby sme spolu aj s výborom pre vzdelávanie, s rezortom školstva a s ďalšími zainteresovanými subjektmi, vrátane subjektov, ktoré poskytujú tieto služby, ľudí edukovali v tej miere, aby sa, aby vedeli s týmito informáciami a službami narábať tak, aby si pomáhali a nie, naopak, škodili. Ďakujem.
Bugár, Béla, podpredseda NR SR (2017-09-12):
Ďakujem. Pán spravodajca, chcete zaujať stanovisko? Nie. Prerušujem rokovanie o tomto bode programu. A teraz ešte pristúpime k prvému čítaniu o vládnom návrhu zákona, ktorým sa mení a dopĺňa zákon č. 461/2003 Z. z. o sociálnom poistení (tlač 664). Pán minister Richter, nech sa páči, môžte odôvodniť vládny návrh zákona. (Rokovanie o vládnom návrhu zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa menia a dopĺňajú niektoré zákony , tlač 664.)
Pročko, Jozef, poslanec NR SR (2023-11-16):
Ďakujem pekne. Naozaj som rád, že si novým poslancom povedal, že aké veci sa tu diali, naozaj sa tu diali. Vždy som dodržal slovo a ja som tiež povedal pani Vaľovej, že o tom nebudem nikde rozprávať, tak nerozumiem, prečo pani Vaľová dnes aj mňa spomínala. Lebo naozaj to, čo sa tu dialo aj v parlamente, neviem, či ste videli to video, keď mi Fico ukázal prostredník, keď tu opitý aj s Vážnym sedeli tam vzadu, a to sa tu dialo a deje sa to, tie fľaše, ja osobne som videl upratovačky, ktoré tam vynášali, a pozrel som im do koša, čo tu vynášajú z tých kancelárií. A pani Vaľovej, ja naozaj neviem, prečo mňa spomínala, ja som jej sľúbil, že zmažem to video, aj som ho zmazal, keď rozbila ten mobil, lebo keď som jej povedal, že keď teda kúpi tomu chlapcovi ten mobil, alebo dá nový mobil, tak nebudem o tom rozprávať nikdy. Takže neviem, pani Vaľová, prečo ste vy začali, ale naozaj ja som dodržal slovo a zmazal som to video vaše z našej kancelárie. A k Igorovi, ty si tu hovoril o tom, že sa tu dialo, to je pekné, že naozaj oni chcú, aby na tom sneme boli, pretože prihlásil sa minister Takáč, ale došiel za ním minister Kaliňák a jak ste si všimli, tak mu povedal, že odhlás sa, rýchle sa odhlás, tak sa odhlásil, aby nenaťahoval čas, takže oni sa ponáhľajú, oni to chcú schváliť. Takže ja som za to, aby to, čo povedal pán Hlina, ukážme im, nech sa ukážu, akí sú zodpovední a či prídu hlasovať. Ďakujem veľmi pekne.
Blanár, Juraj, podpredseda NR SR (2022-11-29):
Ďakujem. Otváram rozpravu, do ktorej som neobdržal písomnú prihlášku, preto dávam možnosť sa prihlásiť ústne do rozpravy. Konštatujem, že nikto sa nehlási, preto vyhlasujem rozpravu za uzavretú. Nepredpokladám opäť, že by pán navrhovateľ ani spravodajkyňa chceli ešte niečo dodať, takže prerušujem rokovanie o tomto bode programu. Budeme o ňom hlasovať o 17. hodine. Ďakujem pani spravodajkyni a opäť budeme pokračovať s pánom ministrom Mikulcom v druhom čítaní o vládnom návrhu zákona, ktorým sa mení a dopĺňa zákon č. 180/2014 Z. z. o podmienkach výkonu volebného práva a o zmene a doplnení niektorých zákonov v znení neskorších predpisov, parlamentná tlač 1212, spoločná správa 1212a. Pán minister, nech sa páči, máte slovo.
Gyimesi, Juraj, poslanec NR SR (2020-07-10):
Pán predsedajúci, prosím, aby ste o tomto zákone dali hlasovať v utorok o sedemnástej hodine, aby ste dali potom hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku, aby bol prerokovaný tento návrh zákona v druhom čítaní.
Pellegrini, Peter, podpredseda NR SR (2020-07-14):
Ďakujem veľmi pekne. Spravodajkyňa sa nechce vyjadriť, preto prerušujem rokovanie o tomto bode programu. Panie poslankyne, páni poslanci (zaznievanie gongu), dovoľujem si vás požiadať, aby ste sa dostavili do rokovacej sály, pretože tak ako bolo avizované, prerokovali sme dva návrhy na skrátené legislatívne konanie, o ktorých budeme teraz hlasovať. Po ich odhlasovaní, v prípade, že budú úspešné, budeme pokračovať v prerokovaní týchto bodov v prvom čítaní. (Zaznievanie gongu. Krátka pauza. Opätovné zaznievanie gongu.) Poprosím ešte raz všetkých kolegov a kolegyne, ktoré sa chcú zúčastniť hlasovania, aby sa dostavili do rokovacej sály a mohli sme odhlasovať dva návrhy na skrátené legislatívne konanie. (Zaznievanie gongu. Krátka pauza. ) Kolegyne, kolegovia, pristúpime k hlasovaniu o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 468/2019 Z. z. o štátnom rozpočte na rok 2020 (tlač 169). Dávam slovo pánovi predsedovi výboru pre financie a rozpočet Mariánovi Viskupičovi, aby toto hlasovanie uvádzal. Nech sa páči, pán predseda výboru, máte slovo.
Vitteková, Anna, poslankyňa NR SR (2015-04-23):
Ďalej v rozprave k predmetnému návrhu zákona vystúpili šestnásti poslanci. Pozmeňujúce návrhy podala skupina poslancov, tento pozmeňujúci návrh som uviedla ja, a ďalej to boli páni poslanci Kaník, Lipšic, Kollár a pán poslanec Jurzyca, ktorý podal 2. Páni poslanci Kadúc, Kaník a Kollár podali aj návrhy uznesení. Pani poslankyňa Žitňanská podala návrh, aby sa rozprava o tomto bode prerušila, aby pozmeňujúci návrh podaní skupinou poslancov prerokoval ústavnoprávny výbor. Dajte preto, prosím, hlasovať o tomto návrhu.
V. Veteška, podpredseda NR SR: (2005-06-29):
vládnom návrhu zákona, ktorým sa mení a dopĺňa zákon č. 581/2004 Z. z.  o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení zákona č. 719/2004 Z. z. Vládny návrh máte ako tlač číslo 1113, spoločnú správu ako tlač 1113a. Pán minister, prosím, odôvodnite vládny návrh zákona.
Hort, Milan, podpredseda NR SR (2010-12-10):
Ďakujem, pán minister. Teraz dávam slovo spoločnému spravodajcovi z výboru pre vzdelávanie, vedu, mládež a šport poslancovi Dušanovi Galisovi, aby informoval Národnú radu o výsledku rokovania výboru, aby odôvodnil návrh a stanovisko gestorského výboru. Pán spravodajca, nech sa páči.
Sárközy, Irén, poslankyňa NR SR (2018-10-24):
Vážený pán predsedajúci, ďakujem za slovo. V rozprave vystúpili dvaja poslanci, pričom bol podaný jeden pozmeňujúci návrh. Pán predsedajúci, budeme hlasovať o bodoch zo spoločnej správy 1 až 2 s odporúčaním gestorského výboru schváliť.
B. Bugár, podpredseda NR SR: (2004-06-23):
(Hlasovanie.) Prítomných 127 poslancov, 126 za návrh, 1 nehlasoval. Konštatujem, že tento návrh sme schválili. Pristúpime k hlasovaniu o návrhu na vyslovenie súhlasu Národnej rady Slovenskej republiky s Protokolom proti nezákonnej výrobe a obchodovaniu so strelnými zbraňami, ich súčasťami a komponentmi a strelivom, doplňujúcim Dohovor OSN proti nadnárodnému organizovanému zločinu, tlač 624. Pani poslankyňa Majdová, máte slovo. M. Majdová, poslankyňa: Pán predsedajúci, v rozprave nevystúpil k tomuto bodu nikto, preto vás prosím, pán predsedajúci, pardon, preto vás poprosím, aby ste nechali hlasovať o návrhu uznesenia Národnej rady k návrhu na vyslovenie súhlasu Národnej rady Slovenskej republiky s Protokolom proti nezákonnej výrobe a obchodovaniu so strelnými zbraňami, ich súčasťami a komponentmi a strelivom, doplňujúcim Dohovor OSN proti nadnárodnému organizovanému zločinu s tým, že Národná rada Slovenskej republiky podľa čl. 86 písm. d) Ústavy Slovenskej republiky vyslovuje súhlas s protokolom.
B. Bugár, podpredseda NR SR: (2003-10-22):
Nech sa páči, prezentujme sa a hlasujme o tomto návrhu. (Hlasovanie.) Prítomných 137 poslancov, za návrh hlasovalo 116, proti nikto, zdržalo sa 19 poslancov, nehlasovali 2. Konštatujem, že návrh uznesenia bol schválený.
Uhrík, Milan, poslanec NR SR (2019-02-12):
Vážený pán predsedajúci, milé kolegyne, vážení kolegovia, v súlade s rokovacím poriadkom som bol určený predsedom výboru za spravodajcu k uvedenému návrhu zákona. Predkladám teda informáciu k predloženému návrhu zákona. Návrh zákona spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Výbor Národnej rady Slovenskej republiky pre financie a rozpočet, ústavnoprávny výbor, výbor Národnej rady pre hospodárske záležitosti. Za gestorský výbor navrhujem výbor Národnej rady Slovenskej republiky pre financie a rozpočet. Zároveň odporúčam, aby výbory uvedený návrh prerokovali do 22. marca a gestorský výbor do 25. marca 2019. Pán predsedajúci, prosím, otvorte rozpravu k predloženému návrhu zákona.
Vášáryová, Magdaléna, poslankyňa NR SR (2014-11-09):
Pán minister, pozrite sa na nás! Nemusíte klopiť zrak alebo sa dívať doblba. My sme slušní ľudia a z našej strany vám nehrozí žiadne osobné nebezpečenstvo. My rozumieme, že šéf, krstný otec prikázal, že každý z ministrov musí vystúpiť. Ja som o tom včera večer hovorila. My tomu rozumieme a je to pre nás dôkazom, že tu je ten systém, o ktorom hovoríme. My tomu rozumieme a dokonca s niektorými ľuďmi súcitíme. Ale, pán minister, keď už tak plamenne rečníte, chcela by som využiť túto príležitosť a verejne vás upozorniť, že v štruktúrach, ktoré ste postavili, napríklad Audiovizuálny fond, sa začína rozmáhať korupcia viacej, než bolo doteraz zvykom. Ja stále počúvam, že z jednej, z druhej strany zatiaľ vyžadujú 10 %, 10 % za to, že schvália projekt Audiovizuálneho fondu. Samozrejme, je veľmi ťažké získať dôkazy, ale počúvam to, pán minister. Ja viem, že ste nastavili tú štruktúru tak, že nenesiete žiadnu zodpovednosť, ale vy ste tú štruktúru takto postavili a ja som to vtedy kritizovala, že nikto nebude zodpovedný, že nikto neponesie zodpovednosť. Prosím vás, miesto toho, aby ste plnili takéto funkcie, ktoré nám doniesli tu takú trošku pachuť, pretože minister kultúry by sa nemal do takýchto vecí miešať, myslím si, tak si myslím, že by ste sa nemali takýmito vecami zaoberať.
Bláhová, Renáta, predsedníčka Úradu pre dohľad nad zdravotnou starostlivosťou (2022-11-30):
Môžeme. Ja viem, veď vás asi zdržujem.
P. Hrušovský, predseda NR SR: (2003-12-04):
K. Ondriaš, poslanec: Ja by som chcel povedať, že odpoveď ma neuspokojila. Ja som nezistil, koľko, aký ten pomer je. Ja som chcel vypočítať, koľko prichádzame, o koľko peňazí prichádzame tými nízkymi platmi na Slovensku v porovnaní s Nemeckom. A koľko má Volkswagen zisk zo Slovenska, koľko má U. S. Steel zo Slovenska, koľko bude mať trnavský Peugeot zo Slovenska. Chcel som to tak spočítať, ako tá demokracia funguje a vlastne kvôli čomu bola tá zamatová revolúcia v roku 1989. Len by som chcel povedať, že zaujímavé, že ten Volkswagen tu nebol, ani U. S. Steel tu nebol, ale nebolo tu ani 630 tisíc ľudí v hmotnej núdzi. A mám taký pocit, že čím viac nejako budujete kapitalizmus, tých ľudí v hmotnej núdzi máte viac. Neviem, či mi môžete odpovedať na doplňujúcu otázku. Vy ste mi nepovedali ten pomer, aký je na Slovensku a v Nemecku. Chcel by som vedieť do budúcna, či si myslíte, že sa bude zväčšovať, alebo zmenšovať. To bola moja doplňujúca otázka.
Jurinová, Erika, podpredsedníčka NR SR (2015-05-28):
Pán poslanci, prosím o kľud v rokovacej sále.
Hus, Igor, poslanec NR SR (2022-09-27):
Vážený pán predsedajúci, dovoľte, aby som predniesol túto správu (1086a) Výboru Národnej rady Slovenskej republiky pre obranu a bezpečnosť o výsledku prerokovania návrhu na vyslovenie súhlasu Národnej rady Slovenskej republiky s Protokolom k Severoatlantickej zmluve o pristúpení Fínskej republiky (tlač 1086). Výbor Národnej rady Slovenskej republiky pre obranu a bezpečnosť ako gestorský výbor k návrhu na vyslovenie súhlasu Národnej rady Slovenskej republiky s Protokolom k Severoatlantickej zmluve o pristúpení Fínskej republiky (tlač 1086) podáva Národnej rade Slovenskej republiky túto správu. Predseda Národnej rady Slovenskej republiky svojím rozhodnutím č. 1135 z 15. augusta 2022 pridelil návrh na vyslovenie súhlasu Národnej rady Slovenskej republiky s Protokolom k Severoatlantickej zmluve o pristúpení Fínskej republiky (tlač 1086) na prerokovanie Výboru Národnej rady Slovenskej republiky pre obranu a bezpečnosť a Zahraničnému výboru Národnej rady Slovenskej republiky. Zahraničný výbor Národnej rady Slovenskej republiky o predmetnom návrhu nerokoval, pretože podľa § 52 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov nebol uznášaniaschopný. Výbor Národnej rady Slovenskej republiky pre obranu a bezpečnosť prerokoval návrh na vyslovenie súhlasu Národnej rady Slovenskej republiky s Protokolom k Severoatlantickej zmluve o pristúpení Fínskej republiky (tlač 1086) v zlúčenej lehote a odporučil Národnej rade Slovenskej republiky na základe čl. 86 písm. d) Ústavy Slovenskej republiky vysloviť súhlas s Protokolom k Severoatlantickej zmluve o pristúpení Fínskej republiky. Prílohou tejto správy je návrh na uznesenie Národnej rady Slovenskej republiky. Ďakujem, skončil som. Otvorte rozpravu, prosím.
Grendel, Gábor, podpredseda NR SR (2022-04-29):
Pán poslanec Ľuboš Blaha.
Hlinka, Jozef, poslanec NR SR (2022-10-06):
Ďakujem za slovo. Vážený pán predsedajúci, vážené panie poslankyne, vážení páni poslanci, v súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: výbor pre financie a rozpočet, ústavnoprávny výbor, výbor pre hospodárske záležitosti. Za gestorský výbor navrhujem Výbor Národnej rady Slovenskej republiky pre financie a rozpočet. Zároveň odporúčam, aby výbory uvedený návrh prerokovali do 30 dní a gestorský výbor do 32 dní od jeho prerokovania v prvom čítaní na schôdzi Národnej rady Slovenskej republiky. Pán predsedajúci, prosím, otvorte rozpravu k uvedenému návrhu zákona.
Lipšic, Daniel, minister vnútra SR (2010-12-14):
Ďakujem. Vážený pán predsedajúci, pani poslankyne, páni poslanci, znovu veľmi stručne. Cieľom predloženého návrhu zmluvy je zahrnúť do platnej zmluvy chýbajúci inštitút cezhraničného prenasledovania, ako aj doplnenie zmluvy o nové formy spolupráce v boji proti trestnej činnosti a aktualizáciu orgánov príslušných na jej vykonávanie. V pôvodnej zmluve sa zároveň vykonali úpravy súvisiace s výsledkami trojročnej praxe vykonávania zmluvy. Ďakujem, pán predsedajúci.
Hrnčiar, Andrej, podpredseda NR SR (2016-10-19):
Ďakujem. Končím možnosť nahlásiť sa s faktickými poznámkami. Nenahlásil sa nikto. O vystúpenie v rozprave podľa rokovacieho poriadku požiadal spravodajca, nech sa páči, pán poslanec Valocký.
B. Bugár, podpredseda NR SR: (2004-09-28):
Konštatujem teda, že Národná rada nezvolila pána Mariána Ševčíka za kandidáta na vymenovanie za sudcu Ústavného súdu. Vážené panie poslankyne, vážení páni poslanci, končím rokovanie 31. schôdze Národnej rady Slovenskej republiky a vyhlasujem 31. schôdzu za skončenú. Ďakujem pekne. Dovidenia. (Rokovanie 31. schôdze NR SR sa skončilo o 14.09 hodine.)
Laššáková, Jana, podpredsedníčka NR SR (2012-12-13):
Pani poslankyňa Vaľová, nech sa páči.
R. Kaliňák, podpredseda vlády a minister vnútra SR: (2008-09-04):
Včera som sa dočítal v jednom denníku, že pán Lipšic si nepreberá doručenky zo súdu. Ja chcem povedať, že je vždy veľmi odvážne vyliať vedrá špiny na tejto chránenej pôde imunitou a potom sa vyhýbať súdnemu konaniu, keď niekto sa chce dožiadať svojej spravodlivosti. Vysvetlení môže byť tisíc. Ja som si len prečítal, o čo súd požiadal políciu, aby sme to doručili, pretože sa to súdu nepodarilo. Druhá vec je, ktorá sa týka, že často hovorí pán Lipšic o rovnosti pred zákonom. Nuž v tom prípade, v jednom minimálne ja som rovný a vy ste rovnejší, pán Lipšic. Ja mám päť rokov koncipientskej praxe u advokáta. A po piatich rokoch som mohol byť prvýkrát pripustený k advokátskej skúške. Koľko máte právnej praxe pred vašou skúškou, pán Lipšic? Čiže ja som rovný, ale vy ste rovnejší. Hovorí sa, niekde som čítal, že kto si bez viny, hoď kameňom. Vy nemôžete hodiť ani zrnkom piesku. A ešte jednu vec pri tomto všetkom, čo sa tu dnes hovorí. Bývalá vláda udelila občianstvo pánovi Sadikimu. Bývalá vláda. Preto ho dnes nie je možné vyhostiť. Zamyslite sa sami nad sebou, prečo dnes nie je možné ho vyhostiť? A prečo ste ho uznali za občana potrebného pre tento štát? Na tú otázku si dajte najprv odpoveď, prečo ste ho uznali potrebného pre tento štát, aby mal občianstvo tejto republiky a nemohli sme ho vyhostiť. Preto môžete až potom hovoriť o tom, čo tu dnes rozprávate. Čiže, ak pán Brocka povedal, pozri, kto to hovorí, mal by sa najprv zamyslieť sám nad sebou a nad tým, čo robili v uplynulých rokoch. Ďakujem. (Potlesk.)
R. Šipoš, poslanec: (2002-03-20):
I. Presperín, podpredseda NR SR: Áno, budeme hlasovať o tomto návrhu, ktorý ste predložili pán spoločný spravodajca. To znamená, že hlasujeme o postúpení tohto návrhu zákona do druhého čítania, zákona, o ktorom sme práve diskutovali. Hlasujte. (Hlasovanie.) 88 prítomných, 57 za, 1 proti, 22 sa zdržalo, 8 nehlasovalo. Návrh bol schválený.
Ďuriš Nicholsonová, Lucia, podpredsedníčka NR SR (2017-09-14):
S reakciou na faktickú poznámku pán poslanec Poliačik.
Danko, Andrej, podpredseda NR SR (2024-05-02):
Pán poslanec Dostál.
Mihál, Jozef, poslanec NR SR (2019-04-03):
Ďakujem pekne, pán predsedajúci. V súlade s § 73 zákona o rokovacom poriadku som bol predsedníčkou výboru určený za spravodajcu k návrhu zákona, ktorý je uvedený pod tlačou 1360, a predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. V zmysle oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady č. 1434 z 11. marca 2019 navrhujem, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet a Výbor Národnej rady Slovenskej republiky pre sociálne veci. Za gestorský výbor navrhujem Výbor Národnej rady pre sociálne veci a odporúčam, aby predmetný návrh zákona výbory prerokovali do 3. mája 2019 a v gestorskom výbore do 7. mája 2019. Skončil som a prosím, pán predsedajúci, otvorte všeobecnú rozpravu.
Danko, Andrej, podpredseda NR SR (2023-11-22):
S reakciou poslankyňa Bittó Cigániková.
Hrnčiar, Andrej, podpredseda NR SR (2019-06-27):
Pán poslanec má záujem o doplňujúcu otázku. Nech sa páči.
Klus, Martin, poslanec NR SR (2018-10-24):
Ďakujem. Martin hovoril o tom, že ešte nie je neskoro, no, pozerajúc na hodinky, je 22.38 hod., ja mám pocit, že naozaj už je pomerne pokročilá doba, ale on tým chcel povedať, že nie je neskoro zísť z kratšej cesty a že šanca tu ešte stále je. Ja sa tiež prihováram za túto možnosť, a keď už spomínal aj vyšehradskú spoluprácu a to, akým spôsobom je vnímaná kvalita demokracie v týchto krajinách, nedá mi nevrátiť sa k tomu, čo sa momentálne deje v Poľsku. Dámy páni, uvedomme si, že v Poľsku sa dejú podobné zmeny, ako nás čakajú, pokiaľ toto dnes prejde. Pripravme sa na to, že imidž Slovenska nebude v tej chvíli oveľa lepší, ako je ten súčasný poľský, nehovoriac o tom, že tu je aktuálny článok 7. A to už sú trošku širšie súvislosti, ktoré by sme mali mať na pamäti, keď tu dnes diskutujeme o ústavnej zmene, ktorá sa nás bude týkať až do roku 2031 a možno aj dlhšie.
Hrnčiar, Andrej, podpredseda NR SR (2017-09-07):
Pán poslanec Dostál.
Bugár, Béla, podpredseda NR SR (2016-10-19):
Nech sa páči, prezentujme sa a hlasujme o návrhu tohto uznesenia. (Hlasovanie.) Prítomných 143 poslancov, za 128, 15 sa zdržali. Konštatujem, že tento návrh sme schválili. Teraz prosím pána poslanca Adamčíka, aby uviedol hlasovanie v prvom čítaní o vládnom návrhu zákona, ktorým sa mení a dopĺňa zákon č. 595/2003 Z. z. o dani z príjmov (tlač 258). (Hlasovanie o vládnom návrhu zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov a ktorým sa mení a dopĺňa zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov , tlač 258.)